Kamu bisa jelasin ke aku soal Edward VII dari United Kingdom dalam bahasa melayu?

Edward VII (juga dikenali sebagai Albert Edward; 9 November 1841 – 6 Mei 1910) merupakan Raja bagi United Kingdom dan dominionnya serta Maharaja India dari 22 Januari 1901 sehinggalah kemangkatannya. Baginda adalah raja pertama dari kalangan Wangsa Sachsen-Coburg dan Gotha, di mana nama wangsa tersebut telah ditukar kepada Wangsa Windsor oleh anakandanya, George V.

Sebelum menaiki takhta, Edward berkhidmat sebagai pewaris raja dan memegang gelaran Putera Wales dengan jangka masa yang lebih lama berbanding pemegang-pemegang terdahulu. Pada zaman pemerintahan bondanya, Ratu Victoria yang lama, baginda dikecualikan daripada perkara-perkara berkaitan kuasa siasah dan hanya sebagai lambang kepada gaya hidup elit.

Zaman Edward iaitu era yang meliputi garis masa pemerintahan Edward dan nama era tersebut diambil sempena nama baginda. Pada zaman ini, abad baru dan perubahan yang ketara terhadap teknologi dan masyarakat termasuklah pesawat berkuasa bermula serta kebangkitan ideologi sosialisme berlaku di United Kingdom. Pada zaman itu juga, baginda memainkan peranan yang besar dalam memodenkan Armada Utama British (British Home Fleet), melakukan pembaharuan dalam Perkhidmatan Perubatan Tentera (Army Medical Services) dan menyusun semula struktur Tentera British selepas Perang Boer Kedua. Edward juga menjalinkan hubungan yang baik dengan negara-negara Eropah yang lain terutamanya Perancis, yang mana baginda telah dikenali sebagai "Pendamai".